ಪ್ರೀತ್ಸೇ ಅಂತ ಹಿಂದೆ ಬಿದ್ದ, ನಿರಾಕರಿಸಿದ್ದಕ್ಕೆ ಬೆಂಕಿಯಿಟ್ಟ ಪಾಗಲ್ ಪ್ರೇಮಿ..! ಬೆಂಗಳೂರು,ಅ.13ಪ್ರೀತ್ಸೂ ಪ್ರೀತ್ಸೂ ಅಂತ ಪ್ರಾಣ ತಿನ್ನುತ್ತಿದ್ದ ಪಾಗಲ್ಪ್ರೇಮಿಯೊಬ್ಬ ಪ್ರೀತಿ ನಿರಾಕರಿಸಿದ ಪ್ರೇಮಿ ಮೇಲೆ ಪೆಟ್ರೋಲ್ ಸುರಿದು ಬೆಂಕಿ ಹಚ್ಚಿ ಕೊಲೆ ಮಾಡಿರುವ ಘಟನೆ ಆಂಧ್ರಪ್ರದೇಶದ ವಿಜಯವಾಡದ ಗುಂಟೂರಿನಲ್ಲಿ ನಡೆದಿದೆ. ಪಾಗಲ್ಪ್ರೇಮಿಯಿಂದ ಸಾವನ್ನಪ್ಪಿರುವ ಯುವತಿಯನ್ನು ಚಿನ್ನಾರಿ ಎಂದು ಗುರುತಿಸಲಾಗಿದೆ. ಬೆಂಕಿ ಹಚ್ಚಿರುವ ಘಟನೆಯಲ್ಲಿ ತೀವ್ರವಾಗಿ ಗಾಯಗೊಂಡಿರುವ ಪಾಗಲ್ ಪ್ರೇಮಿಯನ್ನು ನಾಗಭೂಷಣ್ನನ್ನು ಗುಂಟೂರು ಆಸ್ಪತ್ರೆಗೆ ದಾಖಲಿಸಲಾಗಿದೆ. ಹನಮಾನ್ಪೇಟೆಯಲ್ಲಿ ವಾಸಿಸುತ್ತಿದ್ದ ಚಿನ್ನಾರಿಯನ್ನು ನಾಗಭೂಷಣ್ ಪ್ರೀತಿಸುವಂತೆ ಪದೆ ಪದೆ ಪೀಡಿಸುತ್ತಿದ್ದ ಎನ್ನಲಾಗಿದೆ. ಪಾಗಲ್ಪ್ರೇಮಿಯ ಕಾಟ ತಾಳಲಾರದೆ ಚಿನ್ನಾರಿ ಕುಟುಂಬಸ್ಥರು ಪೊಲೀಸರಿಗೆ ದೂರು ನೀಡಿದ್ದರು. ಪೊಲೀಸರು ನಾಗಭೂಷಣ್ನನ್ನು ಠಾಣೆಗೆ ಕರೆಸಿ ರಾಜಿ ಪಂಚಾಯಿತಿ ಮಾಡಿ ಯುವತಿಯ ತಂಟೆಗೆ ಹೋಗದಂತೆ ಎಚ್ಚರಿಕೆ ನೀಡಿ ಕಳುಹಿಸಿದ್ದರು. ಆದರೂ ಪಾಗಲ್ ಪ್ರೇಮಿ ನಾಗಭೂಷಣ್ ನಿನ್ನೆ ರಾತ್ರಿ ಚಿನ್ನಾರಿ ಮನೆಗೆ ಬಂದು ಪ್ರೀತ್ಸೆ ಪ್ರೀತ್ಸೆ ಎಂದು ಕಾಡಿಸಿದ್ಧಾನೆ.ಆದಕ್ಕೂ ಚಿನ್ನಾರಿ ಒಪ್ಪದಿದ್ದಾಗ ಪೆಟ್ರೋಲ್ ಸುರಿದು ಬೆಂಕಿ ಹಚ್ಚಿ ವಿಕೃತಿ ಮೆರೆದಿದ್ದಾನೆ. ಘಟನೆಯಲ್ಲಿ ಚಿನ್ನಾರಿ ಬೆಂದುಹೋಗಿದ್ದು ಸುಟ್ಟ ಗಾಯಗಳಿಂದ ನರಳುತ್ತಿರುವ ನಾಗಭೂಷಣ್ನನ್ನು ಪೊಲೀಸರು ಆಸ್ಪತ್ರಗೆ ದಾಖಲಿಸಿ ಮುಂದಿನ ಕ್ರಮ ಜರುಗಿಸಿದ್ದಾರೆ.